
Partiya me şanaziyê bi vê derbazbûyiya pirr ji hemase û 
berengarî û bi wan xwînên rengîn ve dike ku li pêxema 
bidestvehatina armancên xelkê Kurdistanê de rijiya ye 
ser xaka pîroz a Kurdistanê û deşt û dolên welat rengîn 
kirine... 

Biryarnameyek giring 

biryarnameya çavdêrî bi ser bazirganiya çek 
û teqemeniyan di civêna kora giştî a NY de hat 
pejirand, û Piraniya welatên weke Amerîka, 
Berîtaniya, Çîn û Firansayê ku çek û teqemeni- 
yan dişînin welatên din, bi dengê xwe ê erênî, 
piştewanî ji biryarnameya han kirin. hêjayî 
basê ye ku îran û Koreya bakûr û Sûriyê dijî vê 
biryarnameyê ne. 


Duheftînameyek Siayasî-GiŞtî Ye, PDK îranê diweŞîne www.kurdistanmedia.com/kurdî 

Rêûresma 10'ê Xakelêweyê li binkeya Deftera Siyasîa PDKÎ 
de birêve çû. 

sibêdeya roja 30'ê Adar a 2013'an, rê û resm bi amadebûna 
sekreterê giştiyê yê PDK îranê, endamên reberî, malbat û 
pêşmergên PDK îranê, bi serdana goristana şehîdan dest pêkir. 
Beşa yekem a rê û resmê bi rêjeya Eskerî li fêrgehê heya ser 
gorstana şehîdan dest pêkir û pişter rêzdar “Mistefa Hicrî" li 
gel Xedîce Lahîcanî kiça şehîd "Mela Ebdullrehman Lahîcanî" û 
xûşka şehîd "Mirad Lahîcanî”, gul li ser gora şehîd “Seyîd Selam 
Ezîzî" danîn. 

Piştere pêşangaha nîgarên şehîdên PDK îranê ji aliyê sekreterê 
giştî yê PDK îranê û “Xatûn Ruqeye Semedî" xêzana “Şehîd Xale 


Şêx Mihemed Bilabasî" û dayîka “Şehîd Yûnis Bilbasî"ve ji bo beşdarbûyan hat 
vekirin. 

Li beşa duyem a rê û resmê de ku li hola merasimên PDK îranê de birêve çû, 
Li destpêkê de sirûda neteweî a “Ey Reqîb” hate xwandin û piştre çend xulek 
bêdengî borêzgirtina ji canê paqij ên şehîdê Kurdistanê hat ragehandin. 

Paşan peyama komîsiyona Komelayetî ji aliyê rêzdar "Tahirî Mehmûdî" 
Endamê Komîteya Nawendî a PDK îranê hat pêşkeş kirin. 

Naweroka vê rêûresmê sirûdên taybet bi roja şehîdan, û herweha xwendina 
peyama hevbeş a rêxistinên Ciwanan, jinan û Xwedekarên Demokrat ên Kurd- 
istana îranê ji aliyê dirêz “Xalib Hebîbî" endamê heyeta birêveberiya yekîtiya 
Xwendekaran ve bû. 





























































04.04.2013 


<jn 
O) 

C7" 

X 

p 

►—*> 

■ 

c i 

Ew referandoma ku li 10’ê 
Xakelêweya sala 1358’an (Adara 
1979’an) bo diyarîkirina sîstema 
hikumetî piştî hiloşîna rejîma 
paşatiyê birêve çû, herçend bi ber- 
çav wek hilbijartuneke demokratîk 
xuya dikir,, lê li pişt vê pêngava bi 
berçav demokratîk şêweya herî xi- 
rap ya zewtkirina heqê hilbijartinê 
hatibû veşartin. Jiber ku, xelk hati- 
bû serpişkkirin ku tenê di anvbera 
sîstema "Paşatî" û ” Komara îslamî” 
de yek ji wan hilbijêrin. 

Xelkê îranê ku rejîma paşatiyê 
nasîbûn,û gelek êş û azar ji dest vê 
rejîma paşatiyê dîtibûn, diyar bû 
ku amade nabin ku dengê xwe bi- 
din sîstema paşatiyê. Lewra xelkê 
Kurdistanê wê demê bi nîşaneya 
nerizayetînîşandan li hember de- 
mokratîknebûna refrandomê ew 
raferandom baykot kirin. 

Encama vê rapirsiyê jî, her bera- 
hiyê de, rohn û eşkere bû. Jiber 
ku Xomênî her zû ragehandibû ku 
yên deng nedin sîstema "Komara 
Îslamî", tê vê wateyê ku ew îslamê 
naxwazin. Li encam de li roja 12 
xaklêweya 1358 de hate raghandin 
ku komara Îslamî bi pairaniya nêzîk 
bi tewaya dengean hatiye hibijartin. 
Piştî referandoma sala 1358’an 
heya niha rejîma Komara îslamiya 
îranê tu referandomek din birêve 
nebiriye. Jiber ku li heyamê zêdetir 
ji sê dehikan deshilatdariyan wan de 
çendîn bi nav hilbijartin li vî welatî 
de birêve çûne, û li qonaxên curbi- 
cur, bi taybetî piştî hilbijartinên 
serkomariyê, û derxistina navê 
Ehmedînijad ji sindûqên dengdanê 
wek serkevtiyê di rikeberiya hil- 
bijartinê de, ku bû sedema rabûna 
xelkê û destpêkirina çendîn meşên 
nerazîbûnê ên berfireh ku di rastî 
de pêpkên rejîmê lerizandin, êdî ji 
wan re îsbat bûye ku êdî tu pêge- 
heke wan, di nav xelkê de nemaye, û 
her referandomek dikare bê wateya 
bidawîhatina sîstema deshilatdari- 
ya wan û rûxana koşka dîktatoriya 
wan, ya ku li ser xwîna xelkê bêçare 
ê welat û li ser dexelkarî û riyakari- 
yê hatiye avakirin. 

Sê dehik û 
rapirsiyek 



Rêzdar Mistefa Hicrî Sekreterê Giştî Ê 
Pdkî Bi malbatên şehîdan re civiya 



Rêûresma 10’ê Xakelêweyê li 
binkeya Deftera Siyasîa PDKÎ 
de birêve çû. 

Kurdistanmedia: Sekreterê 

giştî yê Partiya Demokrat a 
Kurdistana îranê li binka Deft- 
era Siyasî bi malbatên serbil- 
ind yên şehîdên rêya rizgariya 
Kurdistanê re civînekpêk anî. 

Di vê civînê de birêz Mistefa 
Hicrî got: "Gelek caran hiku- 
met û dijminên me ji me bihêz- 


tir bûne û gelê Kurd li Rojhelata 
Navîn de li hemberî van dijmi- 
nan sekinîne, û lehengiya xwe 
nîşan dene. 

Rêzdar Mistefa Hicrî li dirêja- 
hiya axavtina xwe de eva jî anî 
ber bas û got: "Li gorî ev rewşa 
ku Kurdistana Turkiyê û Sûriyê 
têde ye, çavnihêriya vê tê kirin 
ku ev jî weku Herêma Kurdis- 
tanê bi mafên xwe şad bin”. 


Sekerterê giştî yê PDK îranê 
amaje bi rewşa Kurdistana 
îranê jî kir û got: "Li Kurdist- 
na îranê rejîm bi hemû hêz û 
şiyana xwe li hewla serkûtki- 
rina hevwelatiyan de ye, lê hes- 
ta neteweyî di vê beşa Kurdis- 
tanê de jî zor bihêz e, û roj bi 
roj bihêztir dibe, û keç û xortên 
me heta li girtîgehên rejîm de 
şehîd bûn, lê qet amade nebûne 
serê xwe bo rejîm xwarkin". 


Daxwaza 200 zindaniyên 
Kurd ji berpirsiyarên hi- 
kumeta herêma Kurdis- 
tanê 


Li gor nûçegehaniya Ajan- 
sa Kurdpa: Nêzîkî 200 kes 
ji hevwelatiyên Kurd ên 
herêma Kurdistanê li zîn- 
dana "Recayî şehra Kerecê" 
hatîne destbiserkirinû mal- 
batê wan jî tu zanyariyek ji 
çarenivîsa wan nînin. 

Li gor zanyariyên ku li ser 
zîndana Recayî şehr ya 
Kerecê bilav bûne, wan 
zîndaniyan daxwaz ji ber- 
pirsên herêma Kurdistanê 
kirine ku bilez alîkariyê bi- 
din wan. 


Dewleta Turkiyê dengê neteweyên 
yekbûyî bilind kir 


Berdevkê komîsaryaya bilind a Rêkxirawa 
NY bi sedema derkirina 600 penaberên 
Sûriyê rexneyek tund li dewleta Turkiyê 
girt. 

"Fîlîmîng” ev kiryara Turkiyê bi dijî yasaya 
navnetewî û mafên mirovan da zanîn. 

Ji aliyek din ve rêkxirawa Lêborîna 
Navnetewî, derkirina van 600 penaberên 
Sûriyê ji aliyê Turkiyê ve wek giringîne- 
dana dewleta Turkiyê bi mafên penaberan 
dazanîn. 

Turkiyê piştî pevçûna polîsên Turkiyê û 
penaberên kempa "Şanlî Orfa", 600 pena- 
berên vê kempê derkirin. 










Deqê peyama birêz Tahir Mehmûdî berpirsê komîsyona 
komelayetî a PDKÎ bi boneya roja şehîdên Kurdistanê 



Xelkê xebatkar ê Kurdistanê! 
Malbatên serbilinde şehîdan! 
Endamên birz ên rêberî û kadr û 
pêşmergeyên hêja! 

Mêhvanên birêz! 

Em ji dil û can xêrhatina we dikin, 
bo rêûresma 66’emîn salvegera 
bidarvekirina Pêşewa QazîMi- 
hemedê nemir û hevalên wî Seyfî 
Qazî û Sedrî Qazî ku li Çarçiraya 
Mehabadê bi destê celadên re- 
jîma paşatiyê hatin bidarvekirin, 
ku piştre roja 10’ê Xakelêwe wek 
roja Şehîdên Kurdistanê hate bi- 
nav kirin. Ew yek jî bi sedema 
meznahiya vê qurbaniyê ye ku li 
vê rojê de pêşkeşî baregfeha aza- 
diyê hatiye kirin. Cuda ji vê jî em 
dixwazin vê rojê bikne derfetek 
bo yad û bîranîna Komara saw a 
Kurdistanê, ku pêşewa wek yeke- 
mîn serkomarê modern ê Komara 
Kurdistanê, çawan bi şanazî ve li 
hemberî cînayetkarên deshilatdar 
de sekinî, û bi xweragirî ve çû bin 
darê îdamê. 

Qazî Mihemed heke ketiba pey ji- 
yana taybetî a xwe, û amade ba ku 
sitûyê xwe li hemberî daxwaziyên 
rejîma paşatiyê de bitevîne, gellek 
bi hêsanî dikarî ji miirnê rizgar 
be. Lê wî hiozra jiyanek meztir ji 
berjewendiya neteweya xwe dikir, 
û lewra jî riya mirinê bi şanazî ve 
li pêxema serbilindiya neteweya 
xwe de hilbijart. Pêşewa em hîn 
kirin ku mirovên şoreşgêr li her 


pile û payeyek civakî û siyasî de be, 
û her nav û navdariyek hebe, wê 
demê şoreşgertiya xwe îsbat dike 
ku gellek pêdagirane li pêxema ar- 
mancên gelê xwe de tekoşînê bike, 
û di vê riyê de ji mirinê jî netirse. 
Rast e ku Pêşewa hate şehîdkirin, 
lê şehîdbûneke ew qas ciyê şanazî 
ve hilbijart ku bo heta heta navê wî 
bibe remza xebat û serînetevand- 
inê. Lewra jî li dîroka xebata gelê 
me de, wek serkarwanê şehîdan 
hatiye naskirin û roja şehîdbûna wî 
jî kirine roja şehîdên Kurdistanê. 
Hevalên hêja! Piştî şehîdbûna 
Pêşewa Qazî Mihemd de, bi he- 
zaran kesî ji têkoşerên partiya 
Qazî, bi şanazî ve li pêxema man û 
hebûna gelê xwe de canê xwe gorî 
kirin û emegdariya xwe bi rê û şopa 
şehîdan selimandin. Li nav şehîdên 
partiya me de, ji jinên xebatkar, ci- 
wanên têkoşer, xwendekar, mamo- 
sta bi giştî û mamostayên zankoyê 
bi taybetî, û xelkê gund û bajar û 
mamostayên ayînî, û zarokên hejar 
û dewlemend û bi kurtî tewaya tex û 
qatên civaka kurdewarî xûya dikin, 
û bi dehan takên pispor li warên 
curbicur ên zanistî ku li serveyî 
hemiyan Pêşewa Qazî Mihemed û 
Dr. Qasimlo û fDr. Şerefkendî dixû- 
yin. 

Giringiya xebata gelê Kurd tenê li 
wir de nine ku bi sedan salî dom 
hebûye û serkevtin û têkşikanek 
zor bi xwe ve dîtiye, belkû mgiringî 


û pîroziya wê pitir li wir de ye, ku 
xortên wî gelî li her rewşekê de bi 
bûna her deshilatek nawendî, alaya 
pîroz ya xebat serînetevandinê bil- 
ind ragirtine. 

Gelê Kurd ne kêfxweş e ku gellek 
şehîdên zaf hene, ne jî şehîdbûnê 
wek armanc dibîne, gelê me qet nex- 
wastiye û naxwaze ku bo gihîştina 
bi hêvî û armancên xwe dilopek 
xwînê ji leşê xortek wê birêje ser 
erdê. Lê bi baldan bi vê rastiyê ku 
dujminên gelê me zalim û zordar û 
xwînrêj in, bersiva her daxwazek 
rewa û mirovî bi agir didin, û gelê 
Kurd jî bi neçarî bo parêzgarî ji man 
û hebûna xwe ji her cure berengar- 
bûnek rewa mifah wergirtiye. 
Lewra bi xatircemî ve em dikarin 
bêjin ku şehîdên riya rizgariya gelê 
me çi ên ku li qada şer û berbirûbû- 
na di gel hêzên dujmin de şehîd bûn, 
û çi yên ku hatine bidarvekirin yan 
li her riyeke xizmetkirina bi gel û 
neteweya xwe canê xwe gorî kirne, 
li her pile û berpirsayetiyekê de 
bibib, û bi her navekêve bo azadiya 
gelê xwe xebat kiribin, her hemû jî 
li refa nemirên dîroka Kurdistanê 
de ne, û nav û yad û bîreweriyên 
wan li dilê her kurdek welatper- 
wer de tê bicih kirin. Çavkaniya vê 
hesta şoreşgêrane jî ku ew kêşana 
nav qada xebatê û ew han dane ku 
ew bo azadiya gel bimrin tu car tarî 
nabin. 

Malbatên serbilinde şehîdan! 
Dîroka xebat û tekoşîna dûr û dirêj 
ya PDKÎ tijî ye ji evraz û nişîv û 
astengî, tevaya rûpelên vê dîroka 
pirr ji serfirazî bi xwîna komek ji 
baştirîn û bi emegtirîn xortên partî 
û gelê me hatine nivîsandin. Parti- 
ya me şanaziyê bi vê derbazbûyiya 
pirr ji hemase û berengarî û bi wan 
xwînên rengîn ve dike ku li pêxema 


bidestvehatina armancên xelkê 
Kurdistanê de rijiya ye ser xaka 
pîroz a Kurdistanê û deşt û dolên 
welat rengîn kirine. 

Lewra axavtina partiya me li 
hember şehîdan û malbatên ser- 
bilinde wan, hertim û bi taybetî li 
rojeke wek îro de ew e, ku bi gir- 
tine pêşa rêbaza şehîdan maf û 
azadiyê bi dest bixin, û armancên 
gel bi destve tên, yanjî di vê riyê 
de em jî serê xwe dadinên. Li 10’ê 
Xakelêweya 1326’ê Rojî de rejîma 
paşatiyê karî ku darek gellek bil- 
ind û mezin bibirre, lê bê xeber 
ji vê ku reh û rîşeya vê darê li bîr 
û hişê her kurdeke welatperwer 
de şîn bûye, û bi vê sanahiyê nayê 
binbirr kirin. 

PDKÎ bi jixweborîn û cangorîtiya 
malbatên şehîdan şanaziyê dike, 
û li vê derfetê de silavan ji wan 
re dişîne. malbatên şehîdan kes- 
ên herî ezîz ên xwe di riya azadî 
û bexteweriya gelê xwe de kine 
qurbanî. Gellek caran hebûye ku 
malbata şehîdekê piştî şehîdbûna 
xortek xwe , xorteke din şandiye 
qada xebat û berberekaniyê û ne- 
hêlaye ku çepera xortê lehenge 
wan vala bimîne. 

Neteweyek ku xwediyê vê mora- 
la bihêz ya şoreşgerî be, bi xat- 
ircemî ve serdikeve, û li encam 
de digîje hêviyên xwe, lewra em 
xatircem in ku dujminên maf û 
azadiyê şikestê dixon û li encam 
de li hemberî îradeya bihêz ya 
xelkê Kurdistanê de teslîm dibin. 
Lewra PDKÎ îro ji her demeke 
din zêdetir bi serkevtina xebata 
xelkê Kurdistanê xweşbîn e, û bi 
geşbînî ve piştî kongireya xwe 
ya 15'ê di rêbaza xebatê de bi 
îradeyek qahîm ve pêngavan hil- 
digre. 

Xelkê tekoşer ê Kurdistanê! 

Erkê we li hember şehîdan bi tenê 
ew nine ku hûn wan bibîr bînin, li roja 
10’ê Xakelêwê de herne ser gorên 
şehîdan û rondikan bo gula perper- 
bûyî ya temenê wan birjînin û kincê 
xem û taziyê lixwe bikin. 

Bo neteweyek zindî ê di halê şoreşê 
de riya herî baş bo rêzgirtina ji 
şehîdan ew e ku hewil bihê dan, ku 
xebat bo gihîştina bi hêviyên şehîdan 
berdewam be. Bê nîşandan ku ew ar- 
manca pîroz ya ku bi dehan hezar kesî 
xwîn jêre daye û canê xwe di pêxemê 
de fîda kirine, herweha bilind dimîne. 

Xelkê Kurdistanê li pêwendiya bi 
şehîdan re erkek din jî li ser milê wan 
e ku tu carî nabe ji wan bixafilin, ew 
erk jî pêk tê ji xizmetkirin û rêzgirtina 
ji malbatên wan şehîdên serbilind. 
Renge kesek yan malbatek ku derdê 
dûriya yek ji hezkiriyên xwe tam 
nekiribe, nezane ku giribgiya vê 
pêregihîştin û çavdêrîkirinê ta çi qa- 
sekî ye. Ya rastî ew e ku hevderdî 
nîşandana xelkê li gel malbatên 
şehîdan û beşdarîkirna li xem û az- 
arên wan de bi her radeyekê ku îmkan 
hebe, dikare bandora xwe li ser hest û 
soza wan malbatan hebe. Vê demê ye 
ku ew hest bi vê yekê dikin ku heke 
xortên wan li riya armancên xelkê 
Kurdistanê de canê xwe bexşîne, û li 
riya azadî û xweşbextiya gelê xwe de 
serê xwe danîne, xelk jî emegdar in û li 
vê riyê de, wê xelata cangorîtiyên wan 
bidin. Bo birêvebirina erkek weha 
giirng û şoreşgerane û nîşandana vê 
hesta pak derheq malbatên şehîdan, 
tenê roja 10’ê Xakelêwe bes nine. 
Belkû hemû rojên salê û hemû salên 
temen, roj û dema bicihanîna vî erkî 
ne. 

Li roja 10’ê Xakelêweyê de PDKÎ silav 
û rêz û emegdariya xwe ji malbatên 
şehîdên Kurdistanê re dişîne, herwe- 
ha silavan ji canê pak ê şehîdên sorx- 
elat ê gelê me re dişîne ku canê pak 
ê xwe di riya bidestvehatina armanca 
rizgariya neteweya me de bexşîne û 
bûne sembola fîdakarî û cangorîtiyê. 

Em hêvîdar in ku gellek nekêşe ku em 
rêvîngên azadiya Kurdisstanê pêkve li 
ser gora şehîdan û li ser gora Pêşewa 
Qazî Mihmed, cejna azadiya neteweya 
xwe bigrin. 

Bi hêviya vê rojê 
PDKÎ 

Komîsyona Komelayetî 
10.01.1392 


N ewroza îsal bi guhertin û bûy- 
erên ku li herêma Rojhilata 
Navîn diqewimin û hemû parçeyên 
Kurdistanê jî di nav de, mizgîniya 
biharek xweş û ronî dide netewa 
kurd. Me dît ku li Bakûrê Kurdis- 
tanê dengê aştî û azadiyê li Newro- 
za Amedê bilind bû û Newroz û ser- 
sal bi peyama aştiyane û hewildan 
bona çareseriya demokratîk a birêz 
Ocalan roniyek taybet xist nav dilê 
hemû aştîxwazên cîhanê û Kurdis- 
taniyan bi taybet. 

Ji aliyekî din li Rojhilatê Kurdis- 
tanê, ligel ku ev 34 sal in siyaseteke 
tund a qirkirinê û pêkanîna xof û 
tirsê di nav gelê kurd de ji aliyê kar- 
bidestên Komara Îslamî ya îranê ve 
tê meşandin, da ku gelê azadîxwaz 
û demokrasîxwaz ê kurd ji maf û 
xwestekên rewa û demokratîk ên 
xwe paşde bide, lê heta niha siya- 
seta çavtirsandina xelkê bi kuştin, 
girtin, geflêxwarin û tundiyê bi 
awayekê bersiv dabû. Lê germ 
rêveçûna şahiyên Newroza îsal li 
pirraniya bajarên Rojhiatê Kurd- 
istanê, nîşana rabûn û hişyariyeke 
neteweyî û mafxwazane yeku 
zêdeyî 30 salan e hatiye fetisandin. 
Desthilatdarên rejîma tarîperest 
a Komara Îslamî heta bi Newroz û 
dîlana kurdî jî hessas in û şabûn û 
govenda hevwelatiyan weke tirs û 
xof dibînin bo ser desthilata xwe ya 
lerzok û sist. Newroz di nav çand 
û jiyana civakî a gelê me, sembola 
yekgirtin û tebahî û azadiyê ye. 


Loma me dît, ji bona ku şahiyên Ne- 
wrozê li gund û bajarên Rojhilatê 
Kurdistanê bi girseyî neyên pîroz- 
kirin, hêzên tarîperest ên Komara 
Îslamî li Kurdistanê tedbîrên xurt 
ên leşkerî û ewlekariyê girtin pêşiya 
xwe. Lê îsal ji hemû salên berê baştir 
Newroz li gund û bajarên Rojhilatê 
Kurdistanê hat pîrozkirin. 

Sedem jî ev e ku stratejiya çavtir- 
sandina xelkê kurd li Kurdistan êdî 
bê bandor maye û pirraniya xelkê 
bi awayên sivîl nerazîbûna xwe li 
hemberî siyasetên serkut û qirki- 
rin û xof û wehşet pêkanîn di nav 
civakê de şermezar dikin. Şahiyên 
Newroza îsal li Rojhilatê Kurdistanê 


xof xistiye nav dilê karbidestên Ko- 
mara Îslamî û rojev wisa dide xuya- 
kirin ku salên pêşiya me azadiya 
gelê kurd misoger dibe û dawiya 
desthilata rejîma Xomeynî weke 
dîktatorên din ên herêmê dibe. 

Peyamek din a Newroza îsal li Ro- 
jhilatê Kurdistanê ev bû ku her- 
çiqas veşartî yan nîv veşartî jî be, 
lê rabûnek derketiye holê û êdî 
gelê kurd li îranê ji nasnameya xwe 
xwedî derdikeve û teslîmî siyaseta 
çavtirsandina Komara Îslamî nabe 
ku ev 30 sal zêdetir e li dijî gelê 
kurd dimeşîne. 


Ava gola Urmiyê zêde bûye 


Çavdêrên nawenda lêkolîna avê li 
parêzgeha Urmiyê ragehandin ku, 
ava Gola Urmiyê zêde bûye. 

Mêhreng Dustî Rizayî ragehand ku bi 
sedema barîna Befr û Barînên zaf di 
sala 1391 û 1392’an de, nêzîk bi 200 
milyon mêtira çargoşe av rêjiyaye 
nava gola Urmiyê de, û ev yek bûye 
sebebê zêdebûna 40 santîmetr ji ava 
gola Urmiyê. 

Rûpelek din ji 
cînayetên rejîma 
îranê 


Roja 5’ê Xakelêweya 
1362'an (1983’an), 21 

kes ji xelkê bê berevan ên 
Xelîfelyan û Çeqel Mistef 
û Gorrxane ser bi bajarê 
Nexedê bi destê Celadên 
rejîma îranê şehîd ketin. 

Herweha roja piştre 
wate roja 6’ê Xakelêweyê 
rejîmê êrîşî ser gundê 
Qelatan ser bi bajarê 
Nexedê kir. 

Roja 8’ê Xakelêweyê jî 
hêzeke yekcar zêde ji 
pasdar û kirêgirtiyên 
êrîşî ser gundên Kanîreş 
û Pîrancixê li Urmiyê ki- 
irn, lê di gel berxwedani- 
ya pêşmergeyên PDKÎ 
ên hêza sergord Ebasî û 
hêza şehîd serwan Ha- 
tem û hêza Bergirî ber- 
birû bûn. 

Di vî şerî de bi dehan 
kirêgirtiyên rejîma îranê 
bûne qurbaniyê siyas- 
etên şaş ên rayedarên vê 
rejîmê. 

Mixabin div î şerê 
neberamber de şeş 
pêşmergeyên qehreman 
û du kes ji xelkê bê bere- 
van ê Kanîreşê şehîd bûn. 
Li Pîrancixê de jî hêzên 
rejîmê Ii dema revînê de 
17 zehmetkêş û cotkarên 
Kurd şehîd kirin. 



Em nêzî şanoyek din a serkomartiyê 
li îranê de dibin, û dîsan jî bazargermî 
gihîştiye kopika xwe. Heke em serhêla 
nûçeyên pêwendîdar bi hilbijartina 
vê carê li malper û rojnameyên aliyên 
rikeber de bixwînin, bo bîstekê li bîra 
me diçe ku ew hilbijartin li nav îranê 
de û li çarçoveya sîstema Koma- 
ra Îslamî de birêve diçe, jiber ku 
bi berçav weha dixûye ku hilbi- 
jartineke rasteqîne û li çarçoveya 
sîstemeke demokrat de heye. 

Çend mînakek ji serhêla wan 
nûçeyên ku li malpeya "xeber on- 
line" de bilav bûne weha ne: 

Rehîm Meşayî: Silametiya hilbi- 
jartinê li stûyê hemiyan e. 

Esker Oladî: Pirsa Mûsewî û Ke- 
reobî wek şîfreyekê ye ku heke 
nehê vekirin, emê li hilbijartina 
pêşiya xwe de di gel kêşeyan ber- 
birû bibin. 

Mohemed baqir Qalîbaf: her 
yekîtiyek bi dûr ji wîlayetê duber- 
ekiyeke rût e. 

Têgehên wek "silametiya hilbijartinê", 
"alîgiriya ji hilbijartinê", "rapirsî ji 
xelkê", "dengê xelkê", "kandîdatorên hil- 
bijartinê", û ...hwd, ew qas li serûbendê 
wan şanogeriyan de têne ducarîkirin, û 
ew ekter ew qas bi awayek asayî rolê 
xwe têde dilîzin, ku bi rastî gellek jî 
cihê heyrîmanê nine, ku hinek ji xelkê 
bi wan vir û direvan bêne xapandin. 
Gellek alî hene ku dijberiya li navbera 
bandên rejîmê de, dikne hêcetek bona 


beşdariya di vê şanogeriya bi nav hil- 
bijartinê de. Ew yek di demekê de ku 
tewaya wan dijberiyan li ser bingeha 
berjewendiyan wan û parastina pêp- 
kên nîzamê ye û li rastaya qazanc û 
berjewendiya berev pêşveçûna xe- 
bata mafxwazane ya xelkê bi dijî Ko- 


mara îslamiya îranê nine. Belkû ew 
bazargermî ye, û vê bazargermiyê jî 
digehînne astekê ku beşek ji xelkê ji 
bîra wan diçe ku bo beşdariya li vê 
şanogeriyê de hewce ye ku li detpêkê 
de bersiva wan pirsyaran bihê dan 
ku serkomar yan nûnerê parlemen- 
toya rejîmê çi deshilatek heye? Çima 
berjewendiyên çi bandeke nav re- 
jîmê naxwaze ku rexneyan li nebûna 
pêwendiyan li navbera îran û Îsraîl û 
yan jî li navbera îran û Amerîkayê bi- 


gre? Çima çi ekter- 
eke vê şanogeriyê rexnê ji vê yekê 
nebûye û nine e ku komara îslamiya 
îranê wek rejîmeke terorîst hatiye 
naskirin? Bo çi rexne ji vê nahê girtin 
ku siyaseta etomiya rejîma îranê şaş 
e? Û bi dehan pirsyarên din. 

Heke em li radeya beşdariya 
xelkê li bi nav hilbijartinan li 
heyamê zêdetir ji sê dehikên 
borî binêrin, em dibînin ku ji 
bilî yek carî, bi giştî dakişaneke 
berçav bi xwe ve dîtiye, ku ew 
jî nîşaneya vê rastiyê ye ku 
hejmara vî xelkê ku nakevne 
jêr bandora rewşa destçêkirî 
ya bi nav hilbijartinê, rojbiroj 
zêdetir dibe. Lê dîsan jî mirov 
nikare bandora vê rewşa 
destçêkirî li ser rakêşana xelkê 
bo ser sindoqên rewayîdana bi 
serkût û serberedayiyê li ber 
çawan winda bikin. 

Komara îslamiya îranê ji tev 
dem û dezgehên xwe, her ji rage- 
handinên giştî ve bigre heya organên 
leşkerî û nawendên ayînî, û li her cihî, 
her ji mînbera mizgevtan heta xwen- 
degeh û cihên giştî, bo bazargermiya 
bo wan bi nav hilbijartinan mifahê 
werdigre. Li hember de xelkê mafx- 
waz ê îranê li vê pêwendiyê de hewce 
ye ku li tev derfetan bo nîşandana 
rastiyan û eşkerekirina vir û direvên 
rejîmê, mifahê wergire. 






'flfasA 




Teyib Erdoxan 


"Sîstema eyaletan wê 
pêşketinan bi xwe re 
bêne. Ev jî nîşana bi- 
hêzbûnê ye. Di dema 
Osmaniyan de jî Ey- 
aleta Lazîstan û Kurd- 
istanê hebû..” 


"her pêşkevtineke za- 
nistî ku derbê li îmana 
civakê bide, heram e. 
Ji ber ku wê demê ew 
pêşkevtina zanistî wê fe- 
sadê bilav bike". 


Mehmûd Ehmedînijad 


"Balyozên îranê 
di cîhanê de 
balyozên îmamê 
zeman in". 


Ismaîl Bêşikçî 



"Têgeha Tirk û îslamtiyê 
dibe ku destê dewletê 
rehet bike, lê ti azadî û 
mafan, bi Kurdan nade 
qezençkirin". 

Pêşewayê Kurdan canê xwe goriyê netew- 

eya Kurd kir 



E zmûna Komara Kurdis- 
tanê bi rêberiya Partiya 
Demokrat û Pêşewayê Kur- 
dan Qazî Mihemed, yekemîn 
kiyana Kurdan di şiklê Ko- 
mariyê de bû ku di rojhelata 
navîn de kêm wêne bû. Mix- 
abin tenê piştî 11 heyvan 
zext û gîvaşên welatên xwedî 
hêz weke Rûsiya, Amerîka, 
Berîtanyayê ku îran kiri- 
bûn qada rikaberiyên xwe 
ên siyasî, leşkirî û aborî, û 
herweha satûsewdayên ci- 
vaka navnetewî bona paras- 
tina berjerwendiyên xwe ên 
hevbeş, bûne sedema vê yekê 
ku desthelata Pehlewî û Mos- 
ko li ser petrola Bakûrê îranê 
li hember piştewanînekirina 
ji Komarên Kurdistan û Azer- 
bayicanê lihevhatinekê pêk 
bînin û bi vî awayî artêşa 
rejîma paşatiyê karî di 26’ê 
Semaweza sala 1325’ê de 
davî bi temenê Komarê bîne. 

Lê ewa ku cihê hûrbînî û 
balkişandinê ye, biryara 
Pêşewa Qazî Mihemd di dema 
jinavçûna Komara Kurdistanê 
de ye, jiber ku Qazî Mihemed 
bi li berçavgirtina nebûna 
balansa leşkirî di navbera 
Komara Kurdistan û rejîma 
Pehlewî de û herweha bi li 
berçavgirtina herifandina Ko- 
mara Azerbaycanê û kuştara 
bêrehmane ya Azeriyan li 
bajarê Tewrêzê ji aliyekê, û 
ji aliyê din jî bona bi cih ge- 
handina soz û sondên xwe ên 
ku di dema ragehandina Ko- 
mara Kurdistanê de li hem- 


ber xelkê xwe de dabûn, 
biryar da ku bona rêgirtin 
ji rijandina xwîna Kurdan, 
bi xwe û birayê wî Seyfî 
Qazî nûnerê xelkê bajarê 
Mihabadê li Meclisa Milî 
û herweha kurmamê xwe 
Mihemed Hisênxan ê Seyfî 
Qazî wezîrê şer ê Komara 
Kurdistanê, heya daviya ji- 
yana xwe di nava xelkê xwe 
de bimînin. 

Ev biryara fîdakarane ya 
dîrokî a Pêşewa Qazî Mi- 
hemd bû sedema vê ku re- 
jîma bêbext a Pehlewî di 
dadgehek fermayişî de, 
Pêşewa û du hevalên wî bi 
îdamê mehkûm bike û mix- 
abin di 10’ê Xakelêweya 
sala 1326’an de, li qada Çar- 
çira ya bajarê Mihabdê û li 
cihê ragehandina Komara 
Kurdistanê, hukimê îdamê 
tê birêvebirin û cardin dîrok 
ducarî bû û sê xweşmêr û 
rêberên Kurdan hatin bi 
darvekirin. 

Pêşewa Qazî Mihemed 
gellek cesûrane canê xwe 
di pêxema azadiya gel û 
nîştimana xwe de gorî kir û 
bi cangorîtiya xwe pêpikên 
deshilatdariya Pehlewî leri- 
zand û bi vî awayî bû sem- 
bola mafxwaziya Krdan û 
dersa berxwedan û berde- 
wamiya xebatê heya gehiştin 
bi serbestî û rizgarî ji bin- 
bdestiyê, di qutabxaneya 
Demokratê de cihgîr kir. Bi 
awayekî ku niha jî piştî der- 


bazbûna 66 sal bi ser vê kare- 
sata pir ji îxanet de, hêj nav û 
berxwedaniya Qazî Mihemed 
stêrka ronîderê rêya xebata 
her Kurdek welatparêz e û 
herweha PDK îranê jî weke 
partiya Pêşewa û pêşrewê 
xelkê Kurdistanê nehêlaye ku 
agirê xebata siyasî û mafxwa- 
zaneya gelê Kurd ku bi destên 
pîroz ên Qazî Mihemed ve 
hatiye hilkirin, bê temiran- 
din. 

Lewra PDK îranê jî bona rêz- 
girtin ji şehîdên Kurdistanê 
bi xasmanî fîdakariya serkar- 
vanê şehîdan Pêşewa Qazî 
Mihemed, di biryarek dîrokî 
de, roja 10’ê Xakelêwê weke 
roja şehîdên Kurdistanê di- 


yarî kiriye û bi vê hincetê 
her sal bona bicihanîna eme- 
gnasî û nûkirina peymana 
domandina rêya wan a pîroz, 
rêûresmên curbicur bi rêved- 
ibe û hêvîdare ku rojekê li her 
çar aliyên Kurdistanê de ev 
roj weke roja şehîdên Kurdis- 
tanê bê diyarîkirin. 




Ciwanên Çar Perçên Kurdistanê Daxuyaniyek 
Giring Weşandin 


Bi boneya salvegera darvekirina Pêşewa Qazî Mihemed û hewalên 
wî û herweha roja şehîdên Kurdistanê, 40 Sazî û Rêxistinên Ciwan- 
ên 4 Perçên Kurdistanê peyamek belav kirin. 

Di peyamê de pêdagirî li ser vê yekê kirin ku her weke di konfransa 
duyemîn a ciwanê çar perçên Kurdistanê de, mijara roja şehîdên 
Kurdistanê xistin berbas û têde daxwaz ji tewahiya xelkê Kurdis- 
tanê hat kirin ku bona bi fermî nasîna roja 10'ê Xakelêwê weke roja 
şehîdên Kurdistanê, weke erkê xwe ê netewî hewl bidin. 

Dujminê veşartî 


Fatih Salihî 



R êkxirawa Neteweyên 
Yekbûyî, roja 4'ê Nîsa- 
na hemû salekê wek roja 
cîhaniya xebata dijî mînên 
erdî, û jêhelbirina zanyari- 
yên giştî ên xelkê li ser 
tehlûkeyan û rewşa qur- 
baniyên mînên erdî binav 
kiriye. Armanc ji diyarîki- 
rina rojek weha nîşandana 
pêşkevtina li warê hildana 
mînên bin erdê de, û bi- 
yavên tirsnak ên mînên bi 
cih mayî ye. 

îran yek ji wan welatan e 
ku her sal, rêjeyek zêde ji 
xelkên wê dibne qurban- 
iyê mînên erdî. Bi awayek 
navincî hemû salê bi tay- 
betî li parêzgehên Kurdî 
ên Kurdistan, Kirmaşan, 
Urmiye û îlamê nêzî 200 
kesî têde dibne qurbaniyê 
wan mînên bin erdê de, û 
zêdetir ji sê milyon hiktar 
ji erdên wan parêzgehan 
bi mînan hatiye dagirtin. 
Bi awayekê ku li gorî go- 
tina berpirsyarên hiku- 
metî bo hilgirtina mînan 
li her hiktareke wan ciyan 
de hewcehî bi sê milyard 
tûmenî heye, û heke her- 
sal ew kar bigîje encamê, 
heya 40 salên din hêla bi 
tewahî mîn nahên rakirin. 
Helbet heya niha jî ser- 
jimêriyek serrast ji mînên 
erdî, wate vê dujminê 
veşartî ji aliyê rejîma Ko- 


mara îslamiya îranê 
ve bi kom û komilkên 
navdewletî û heta bi bîrûra- 
ya giştî a navxwe a welat jî 
nehatiye ragehandin. 

Jiber ku heya niha lêkolîneke 
hûr û durust li ser qurbani- 
yên mînê birêve neçûye û 
ew serjimêriyên li ber dest 
nikarin durust bin, lewra 
heke lêkolîneke durus wek 
vê lêkolînê ku li welatê Ni- 
pal de birêve çû, li îranê de 
negîje encamê gelekzehmet 
e ku bê gotin ku ew amarên 
ku îran bi awayek ne fermî 
bilav dike, çiqas rast û du- 
rust bin. 

Lêkolînên meydanî ku ji 
hêla rêkxirawên ne hikumî 
ve birêve çûne, nîşan didin 
ku nêzî 16 milyon mînên 
bi cihmayî û jikarnexistî, li 
herêmên sînorî ên îranê de 
hêla mane, ku beşek herî 
zêde li nav xaka parêzge- 
hên Kurdî de ne, û bi awayê 
navincî li her rojekê de 2 
heta 2.2 kes dibne qurban- 
iyê mînên bicihmayî ji şerê 
di navbera îran û îraqê. 

Hêjayî basê ye ku Komara 
îslamiya îranê heya niha jî 
konvansyona Otawa îmze 
nekiriye. Ew Konvansyon 
rêgiriyê ji endamên xwe 
dike ku çekên weha ber- 
hem bînin ku êş û azarên 
dirêjheyam bi cih dihê- 
lin, bi taybet mînên dijî 


takekesî. Ew yek jî tê wa- 
teya pêbendnebûna îranê 
bi yasayên navneteweyî. 
Mixabin karbidestên re- 
jîma îranê her niha jî piştî 
25 salan ku li ser şerê îran 
û îraqê re derbas dibe, 
hêla bi awayek micid hewil 
nedane ku herêmên sînorî 
ji mînên bin erdê de paq- 
ij bikin, û gelek caran bi 
hêcetên curbicur bi dehan 
qadên nû yên mînan ava 
kirine, û bixwe jî hokar û 
sedemê sereke yên qur- 
banîbûna xelkê wan herê- 
man in, lewra heta dema 
ku Komara îslamiya îranê 
li ser kar û kiryarên xwe 
berdewam be, û xerîteya 
qadêm mînan eşkere neke, 
û pêngavên hewce bo paq- 
ijkirina wan herêma hilne- 
gre, bêguman ew dujminê 
veşartî wate mîn, wê her- 
roj xelkê herêmê bike qur- 
banî, û cihên paqijkirî ji 
qadên mînan nahê xuyaki- 
rin. 

Li dawiyê de serbarê meh- 
kûmkirina Komara îslami- 
ya îranê li warê çandina 
mînan û hewilnedan bo 
bê bandorkirina mînan li 
parêzgehên Kurdî de, û pa- 
bendnebûna bi komîsyona 
Otawa, dibe ew rastiya 
bihê eşkere kirin ku her- 
çend PDKÎ xwediyê hiku- 
met û dewletê nine, lê bi 
sedema vê ku partiyeke 
mirovtewer û mirovdost 
e, bi awayek ji awayan 
konvansiyona Otawa wajo 
kiriye, û pêbend e ku li tu 
rewşekê de ne mînan ber- 
hem bîne, û ne jî ji vê du- 
jminê bi tehlûke mifahê 
wergire, ku ew jî vedigere 
ser binema û pirensîpên 
modern ên PDKÎ, ku berde- 
wam pêbendbûna xwe bi 
konvansyonên cîhanî bi 
kar û kiryarên usulî ên 
xwe selimandiye. 





Ew bab mir! 

SelimZenciri 


Binav hilbijar- 
tina gera ll'mîn 
a serkomariya 
îranê qirare du 
mehên din birêve 
biçe. Nimayîşek 
ku gelek medya û 
nawendên siyasî 
| ên dever û cîhanê 
çav tê girtine û bi 
hûrî dişopînin. Li vê navberê de 
bask û bandên cuda yên rejîmê jî 
serbarê hin dubendî û nakokiyên 
selîqeyî, ketine germkirina tendûra 
binav hilbijartinê û şerê zêringirî ê 
xwe kirine pêxora medyayan û dix- 
wazin bi vê çendê dîsan raya giştî 
a îran û cîhanê bixapînin û hêvîdar 
bi guhertinan û reformên siyasî 
bikin. Bi taybetî ku niha rejîma ko- 
mara Îslamî li asta navxweyî û der- 
ekî li xirabtirîn rewşa xwe de ye û 
rewatiya xwe ji dest daye. 


Her ew rêkar û taktîkên ku sê 
dehsalin di qonaxên cuda de gir- 
tine pêşberî xwe û karîne temenê 
xwe pê dirêj û desthilata şûm a xwe 
jî berdewam bikin, niha jî di şeklên 
din de lê bi heman naverok û ar- 
mancê ve didome. Ya herî girîng 
ewe ku herdem qelşên selîqeyî ên ji 
ber deshilat û dizî û talana zêdetir 
li navbera eniyên rejîmê de kûrttir 
û berfirehtir bûne, şanogeriyên re- 
jîmê jî berdewam kirine û bandekî 
xwe ê nermrewtir weke alternatîv 
dide nîşandan 

daku refên yekgirtî ên xelkê li 
dijî xwe têk bide û xwe ji hêrs 
û kîna pengurî a wan biparêze. 
Vir de rol û lîstikvaniya bandên 
cuda yên rejîmê girînge ku êdî 
ji xelkê îranê û raya giştî re 
eşkere bûne û nikarin çi din bi 
navê reformxwazî û fişqiyatên 
din xelkê bixapînin û tendûra 
hilbijartinê gor dilê pîregur û 
nîzama wî geş û germ bikin. 


Ji ber ku her ew binav 
reformxwaz bûn ku li xirabtirîn 
rewş û qonaxên jiyana rejîmê 
de gemiya wê li deryaya tofanî 
de rizgar kirine û gihandine 
devbehrê. 

Dom R: 9 

Hevpeyvîn:Faxir Molûdî 


îqbal Elîremayî 

naskirî bi Mam îqbal 
kurê Fethulla sala 
1338'an li gundê 
Bêsaran a ser bi ba- 
jarê Merîwanê, di 
malbatek hejar û 
desteng de hatiye 
dinê. Her di zarokati- 
ya xwe de jiber feqîrî 
û destengiyê nikare 
here xwendingehê. 
Mam îqbal derheq 
nasyariya xwe bi 
PDK îranê re weha 
dibêje; "Sala 1357'ê 
rêkxirav û aliyên si- 
yasî derketin holê û 
di nav bajar û gundên 
Kurdistanê de çalakî 
dimeşandin. Wî çaxî 
çend kesên weke 
Seyîd Resûl Babî Ge- 
wre û Se'îd Efşar li 
bajarê Mihabadê ve 
dihatin dewera me 
û civînên siyasî û ci- 
vakî ji xelkê deverê 
re pêk dianîn û basa 
PDK îranê û mafê 
otonomiyê û herwe- 
ha basê qedexebûna 
jin bi jinî û bi zorî jin 
bi şûdan û herweha 
sitandina mikê xelkê 
ji Axayan û vegeran- 
dina wan bo xwedi- 
yên wan dikirin. Ew 
civînên han bandor 
xist ser xelkê deverê 
û bû sedem ku gelek 
xurtên Kurd bên û te- 
vlî PDK îranê bin. Ez 
jî yek ji wan xortan 


bûm ku di Befranba- 
ra sala 1358'ê de bi 
awayek fermî li ba- 
jarê Merîwanê Bûme 
pêşmerge. 

Mam îqbal derheq 
roja herî xweş a jiya- 
na xwe dibêje; Dema 
hêzên PDK îranê li 
kimyabarana Hele- 
bçê rizgar bûn, Dr. 
Qasimlo hat pêşiya 
me û civînek ji kadr 
û pêşmergan re pêk 
anî. 

Di civînê de min li dor 
kimyabaran û şerê 
navbera du dewletên 
îranê û îraqê pirsyar 
lê kir û di bersi- 
va min de got; "ev 
kimyabaran kare- 
satek pir dilêş e ku 
bi ser Kurdan anîne, 
lewma emê xebata 
xwe bidomînin û bo 
demekê ji xwbatê 
nasekinînin û ez jî 
weke we hemûyan 
kolepiştiyê dê avêjim 
pişta xwe û digel ve 
dibim", herweha li 
dor şerê îran û îraqê 
jî got; " Bîr û Hizra me 
bi tenê li ser çiyayên 
Kurdistanê ye, jiber 
ku heya niha çiyayên 
Kurdistanê li pişta 
me sekinîne, lewma 
me xebata xwe bi tu 
alî û dewletekê ne 
girêdaye. 

îqbal Elîremayî roja 
herî nexweş a jiyan 
xwe weha tîne zi- 


man; "Sala 1368'ê 
em li baregehên 
PDK îranê li Qislanê 
bûn ku RDK îranê 
nûçeya birîndar- 
ketina û pişt re 
şehîdbûna Kak Dr. 
Qasimlo belav kir. 
ez pir aciz bûm lê 
min soz da ku her 
weke rêberê me 
yê şehîd Dr. Qasi- 
mo di got; Ezê rêya 
şehîdan bidomînim 
û heya bêhna min 
kar dike ez vê rêba- 
zê bernedim". 

îqbal Elîremayî 

dibêje sala 1372'an 
min li bajarokê Ba- 
zyan a ser bi herêma 
Kurdistanê keçek 
peyda kir û min ji- 
yana hevpar pêre 
pêk anî. Berhema ji- 
yana me jî du zarok 
in bi navên Tajan û 
Bêsaran. Ez pir li jin 
û zarokê xwe hez 
dikim, bixasmanî 
hevjîna min, jiber ku 
di tewahiya zehmetî 
û nexweşiyên jiyanê 
li pişta min bûye û 
xwediyê hizra PDK 
îranê ye û berpirsati- 
ya 

birêve dibe. 

îqbal Elîremayî der- 
heq kadr û pêşmerge 
û rewşa niha ya PDK 
îranê dibêje; "Berî 
her tiştî dibe em 
şanaziyê bikin ku 
pêşmergê PDK îranê 
ne, paşan hewce ye 
ku kadr û pêşmergên 


hizbê bi awayek 
rêkûpêk erkên xwe 
cîbicî bikin, çûnkî bi 
kar û çalakiyên zaf- 
tir, em dikarin baştir 
ber bi pêşve herin û 
ji serkevtinê nêzîk 
bibin, rewûa ku niha 
em têde ne, wê bê 
guhertin û bi vî awayî 
namîne, lewma dibe 
em xwe amade bikin 
bona roja guherînan". 

Êqbal Elîremayî di 
daviyê de dibêje ku; 
Ez pir şanaziyê bi ro- 
jnameya Agirî dikim, 
jiber ku eva yeke- 
mîn car e ku di dema 
pêşmergatiya xwe 
de hevpeyvînek bi 
vî awayî tevî rojna- 
meyek PDK îranê di- 
kim û deng û hizrên 
min digijîne xelkê 
Kurdistanê. Serkev- 
tin û rizgarî bo çar 
parên Kurdistanê. 


Dr.Qasimlo 
gote me: " Bîr 
û Hizra me fc>i 
tenê li ser çi- 
yayên Kurdis- 
tanê ye, jiber 
ku heya nifcia 
çiyayên Kurdis- 
tanê li pişta me 
sekinîne, lew- 
ma me xebata 
xwe fc>i tu alî û 
dewletekê ve 
girê nedaye”. 

Doma Rojevê 


Bi taybetî di sala 
1388'an de ku koşka 
dîktatoriya rejîmê ji 
hêrs û kerba xelkê ke- 
tibû lerzînê û şûşeya 
e’mrê wêliberşikestinê 
bû, bi rûbenda refor- 
mxwaziyê sûîstifade 
ji hesta mafxwazî û 
azadîxwaziya xelkê ki- 
rin û bi kuntirolkirina 
neraziyan û têkdana 
refên wan, serbarê 
tomarkirina xiyane- 
tek din li karnameya 
xwe de, dîsan rê bo 
afirandina cinayet û 
girtinan xweş kirin û 
carek din emegnasiya 
xwe bo Weliyê Feqîh û 
esla nîzamê nîşan dan. 
Niha jî heman senaryo 
bi zêdebûna Ehm- 
edînijad dubare bûye 
û dixwazin tendûra 
sare hilbijratinê bi lîs- 
tikvanên xwe germ 
bikin ku zehmete vê 
carê wan re biçe serî û 
bi qewlê kurdî ew bab 
mir! 


Nirxa Enflansyonê di 
sala derbazbûyî de 
gehist %31.5 



Nawenda serhejmariya 
îranê nirxa enfilansyonê 
heya daviya Reşemaya 
sala 1391'an, %31.5 

ragehand. 

Di meha Xakelêweyê 
de nirxa enfilansyonê 
%26.4 bû, lê di da- 
viya salê wate li hey- 
va Reşemê de gehîşte 
%31.5 . 

Piştî dewleta Haşmî 
Refsencanî eva yekemîn 
car e ku nirxa enfilan- 
syonê weha bilind dibe. 



Ka keziyên 
rewşen, ka biskên 

-I • /V • 

direj 



G er ji dîroka evîni- 
yê binihêrin û bal 
bidin ser dildariya 
keç û xortan, ger de- 
mek kurt jî bi hevalên 
çepergeha pîroza 

evîniyê re bicivin, 
keziyên rewşen yên 
berê ên keçên Kur- 
dan tên bîra me. Hel- 
bet renge temenê 
me îzna wê nede, lê 
me bas ji dîrokê kir, 
bi alî kêm ve jî dayîk 
û bavên me û kal û 
pîrikên me, ji me re 
basa wê çendê dikin. 
Eger bêjin gelo kanê 
ew keziyên rewşen 
ku ronahiya rojê, jê 
digirtin û rewşen 
dibûn û mîna gu - 
listanê şewq dixis- 
tin ser çavên xor- 
tan, û xort, dikirin 
evîndarê xwe, renge 
bêjn gelo ma dema 
kevneşopiyê maye?! 
Lê ya rast ew e ku ew, 
çanda Kurdan e û divê 
bê parastin. Çandek e 
ku ji keçan re zaftirîn 
buha didanê û li hem- 
berî nifşên berê, wan 
şermezar dike eger 
wê çandê neparêzin. 

Biskên dirêj yên 
xortan jî, ji hingî 
şûnde bê buha man 
ku îdî benûştên 
devên keçan ketin 
devên kuran û keçan 
benûşit qeyîdandin. 
Gelo biskên dirêj jî 
kêm balkêş nebûne?! 
Biskan dilên keçan 
dişewtand û kezevên 
dayîkan diheyîrand 
û gav bi gav dayîk li 
pey wê çendê dihatin 
heta ji xortên xwe re 


keçek a baş berbijêr 
bikin. Xort jî tev di- 
geriyan û her 



keçên gund li pey 
çavên xwe dilivandin 
heya her yek ji wan, 
keça baş û li gor heza 
xwe peyda bike. 

Gelek xuya ye ku di 
fulkilora Kurdî de, 
keçan, gringiyeka 
tayetî heye û buha û 
nirxeka herî zêde jê 
re tê danîn. Lê para- 
stina fulkilur û çand, 
erkek e ku li ser milên 
keçan e û parastina 
biksên xortan jî, erkê 
xortan e. 

Lê mixabin nehêlan. 


W a n 

"Modêrnîte û Post- 
modêrnîteyan” ne- 
hêlan keziyên rewşen 
û rojinkerên jiyanê 
bimînin û nehêlan 
biskên dirêj û alîkarên 
jiyanê bimînin. Jiyana 
kûr û dijwar jîbi jinêye 
ku wateya jînê bi xwe 
ve digire û eger jiyana 
Kurdî jî, ji boy Kurdan 
nemîne, renge çanda 
wan jî bikeve qada 
çanda Finîqî û Babili- 
yan ku ketin hindrî 
kirisdanka dîrokê de 
û îdî hîç nîşan û hêlek 
ji hebûna wan nema. 
Gelo ew keziyên dirêj 
yên dayîkan ku zaro- 
kan, heta şefeqê di 
xewna xwe de didî- 
tin û dayîkan jî xort 
û keçên xwe bi wan 
lorandibûn, ber bi ku 
de çûn?! 

Kanê ew keziyên 
evîndaran ku jîna wan, 
dijiyandin û evîn, kûr- 
tir dikirin û dilê xor- 
tan dişewitandin?! 

Guman tê de tune ye 
ku pêşdeçûn û zengîn- 
bûna rewşa çandî, yek 
ji encamên herî baş ya 
pêşdeçûna piroseya 
dem e, lê nabe dem 
derbas bibe û çandên 
ciwanî û bedew, ji nav 
bibe û wan, kavil bike. 

Bila dayîkên Kurdan 
bizanibin, rojinkiri- 
na jiyanê, têhna jînê 
zêde dike û rewşa jîna 
Kurdî pêre dimeşe. 

Em dinivîsin ji bo 
dîrokê, bila dîrok bi 
başî bas ji me bike. 

Cudahiyê di navbera du 
peyamên newrozî de 


Şehab Xalidî 




Xamineyî rêberê rejîmê 
di peyama xwe ya îsal ya 
newrozî de, dîsan cuda 
ji henek basên mesebî, 
beşek ji sedema xirapi- 
ya rewşa aboriya welat 
vegerande ser tehrîmên 
"dujmin", û "dujmin" wek 
sebebkarê vê rewşa pirr 
karesatbar ya aborî da za- 
nîn, lê bas ji sedema das- 
epandina wan tehrîman ji 
aiyê rojavayiyan ve nekir, 
herçend ku xelkê welatê 
me êdî dizanin ku sedema 
sepandina wan tehrîman 
jî serhişkiya karbidestên 
rejîmê û siyasetên wan 
yên tevdanîkarane ne. 

Ji aliyek din ve navbirî 
dibêje ku li "koma nîzam" 
û "koma xelk"ê me, di sala 
borî de, ber bi pêşve her- 
eket kirine. Bê guman ew 
jî rast e. Hereketa nîzamê 
di warê îdamkirina hem- 
welatiyan û kuştina kol- 
berên Kurd ber bi pêşve 
bûye, û xelkê me jî di warê 
rewşa pirr karesatbar ya 
giranî, bêkarî û hejariyê, 
hereket baş û ber bi pêşve 
hebûne!!. 

Herweha li peyamên pêşîn 
ên Xamineyî de navbirî 
zêdetir rewşa aborî û si- 
yasî ya welat şirove dikir, 
lê evsal navbirî zêdetir 
pêşbîniya sala 1392’an 
wek salekê kiriye ku bi he- 


maseya siyasî û hemaseya 
aborî, û berdewam kirina 
pirojeyên aborî ên sala 
borî, barê giraniyê li ser 
milê xelkê, dê rabe û bêh- 
nek rehet wê vedin, ku di- 
yarîkirina vê destewajeyê 
di ciyê destewajeyên mese- 
bî de, nîşana tirsa wan ji 
astê nerizayetiya xelkê 
welat di warê aborî de ye, 
ku jiyan ji xelkê welat reş 
kirine. 

Lê Ehmedînijad berevajiyê 
Xamineyî, pirsa giring li 
cem wî, pirsa hilbijartinê 
bûye, û navbirî ragehandi- 
ye ku biryarderên dawiyê 
di hilbijartina serkom- 
ariyê de xelk in. Ew pey- 
ama wî jî ji aliyekê ve di- 
kare nîşaneya geşekirina 
bê qas ya şerê deshilatê 
di navbera bandên curbi- 
cur ên rejîmê, û hewildana 
girûpên dijbere Ehmedîni- 
jad bona derxistina deshi- 
lata serkomariyê ji destê 
hevalbendiya Ehmedînijad 
ya bi qewlê dijberên Ehm- 
edînijad "girûpa Înhirafî" 
de be. 

Bê guman ew hilbijar- 
tin hem di warê şerê di 
navbera bandên rejîmê de, 
û hem jî di warê tirsa re- 
jîmê ji serhildana nerizay- 
etiyan ku dikare rejîmê 
hisabî bêxe tengaviyê de 
giringiya xwe heye. Lê xala 


herî balkêş ya di vê peyama 
Ehmedînijad de pêdagirî 
kirin li ser dengê xelkê ye 
ku eva jî îdiayek taze nine, 
û tewaya xelkê welat vê ras- 
tiyê bi taybet piştî hilbijar- 
tina sala 1388'an baş diza- 
nin ku dengê xelkê çiqas bo 
karbidestên nîzamê giring 
e, û Ehmedînijad çiqas baw- 
erî bi dengê xelkê hebûye û 
heye. 

Pêdagirîkirina navbirî li 
ser cihgirkirina dadperew- 
eriya cîhanî di vê peyamê 
de nîşan dide ku wî di wan 
çend salên serkomariya 
xwe de dadperweriyek li 
îranê de cihgir kiriye ku 
êdî xelkî welatê me, wê 
bo heta heta berê vê dara 
dadperweriya Ehmedînijad 
bixon, lewra niha welatên 
din ên cîhanê jî hewcehî bi 
dadperweriya Ehmedînijad 
hene!! 

Basnekirina bi hûrî li ser 
rewşa aborî jî, ji aliyê Ehm- 
edînijad ve dikare weha bê 
şirovekirin ku ew deshilatê 
bi hemû band û girûp û ali- 
yên xwe ve di kirîza aborî 
de berpirsyar dizane, ne 
tenê kabîneya xwe, lewra 
jî xwe li vê basa giring ne- 
daye. 

Bêguman xelkê welatê me 
êdî bi wan peyaman ne 
tenê dilxweş nabin, belkû 
ew peyam, bo wan tê wat- 
eya destpêkirina salek nû 
ji giranî, gendelî, îtiyad û 
hejarî û gellek belayên din. 
Lewra êdî bi hêviya nema- 
na vê deshilatê kar û xeba- 
ta xwe di sala nû de dest pê 
dikin, ne bi hêviya peyamên 
Xamineyî û Ehmedînijad, 
jiber ku bexteweriya wan 
tenê û tenê di nemana vê 
deshilatê û cihgirbûna 
deshilatek demokratîk û 
xelkî de ye. 


Gotinên 

Pêşînan 



Dolab hebs e tejî reqs e neqs 
hews e: 

Dolab alavên, libasên ku mirov 
têde hiltîne, teşî tim dirêse û 
dilîze, neqş jî ku mirov bi hewes 
(kêfxweş) be çê dibe. 

Dost li pêşiya mû dipeyive û 
dijmin li paş mû dipeyive: 

Wekî dost ji dijmin jî ku bi 
mirov re dipeyive pir zirav dide 
ber mirov. Lêbelê sînorek heye, 
heke mirov zanibe wî sînorê zi- 
rav mirov dê zanibe ku kî dost e 
kî dijmin e. 

Dostê bêaqil barê piştê ye: 

Dostê mirov heke bêaqil be ji 
mirov re dibe asteng û bar. Ji ber 
dostaniyê jî divê mirov alîkariyê 
jî bike. Dema serê dostê mirov î 
bêaqil di teşqeleyê keve mirov jî 
alîkariyê pê dike û serê mirov jî 
pê re dikeve teşqeleyan. 

Dostê bava nabin dijminê 
lawa: 

Ev gotin jî gotinek feodalî ye 
wekî gelek gotinên pêşiyan di 
dema feodalî de hatiye gotin. 
Lewre îro rewş cûda ye, dijminê 
bavan dibin dostên lawan û 
dostên bavan jî dibe ku bibin di- 
jminê lawan. 
w 

Dostê min dijminê postê min : 

Dost carinan bi xayînî benda 
mirov dikevin û tirba mirov 
dikolin, li dijminê wiha divê 
miqatebe, dijminê ku dost xuya 
dibe. 


















ŞARISTANA KIRMAŞAN 


Di pirtûkên kevnar de ku bi zimanê Kurdî 
hatine nivîsandin, navê bajar bi Ma^ 
û hin caran bi Mad hatiye nivîsandin 
Gelek ji lêkoler û dîrok zanan dibêjin i 
nivîsandine ku navê Kirmaşanê di esi 
de Kurmancan bûye ku ji peyva Kirmam 
yan Kurmanc hatiye wergirtin 


A:Mecîd Raianî 


Şaristana Kirmaşanê bi panahi- 
ya 8547 hezar kîlometiran wek 
nawenda parêzgeha Kirmaşanê 
xwediyê girîngiyek taybetî û si- 
tratêjîke. 

Şaristan ji 4 herêman û 13 
navçeyan pêk tê û xwediyê 825 
gundan e, û nifûsa wê pitir ji 
990.368 hezar kesane. 

Kirmaşan wek mzintirîn bajarê 
Kurdan ê cîhanê tê mêze kirin 
ku xwediyê gelek taybetmendi- 
yên baş û balkêşe. 

Bajarê Kirmaşanê li dîrokê de 
wek deriyê hatin çûna Qara Asi- 
yayê bo mezopotamiyê tê mêze 
kirin. Av û seqaya bedev û he- 
bûna çiyayên bilin û serkeş wek 
Şaho û Bêstûn û Çiyayê Sipî û 
derbas bûna çemên wek: Raz 
awer,Qeresû, Gamasiyab, Set- 
mere û Kerxe wek dayikekê 
Kirmaşan û xaka vê li hembêz 
girtine. 

Seba vê av û seqaya bedev a 
Kirmaşanê 273 hezar hektar 
zeviyên çandiniyê hene ku ji vê 
hindê 58 hezar hektar avî û yên 
din dêymî ne. 

Kirmaşan wek nawenda Roja- 


vayê îranê jî tê mêze kirin û di 
nava gelên din de wek bajarê 
dayika Kurdistanê tê binav ki- 
rin. 

Kurdên herêmê hemû bi zaravê 
Kelhûrî,Lekî,Soranî,Lorî dipey- 
vin û praniya wan Şîe ne, lê di 
herêmê de gelek Kurdên Yarsan 
jî hene ku ev ne musilmanin. 

Nave Kirmaşanê ji devrana Sa- 
saniyan li ser wî bajarî hatiye 
danîn. Li devrana Îslamî de navê 
bajar bo "Qere Mîsin" hatiye 
bedel kirin. Di pirtûkên kevnar 
de ku bi zimanê Kurdî hatine 
nivîsandin, navê bajar bi May û 
hin caran bi Mad hatiye nivîsan- 
din. Gelek ji lêkoler û dîrok zan- 
an dibêjin û nivîsandine ku navê 
Kirmaşanê di esil de Kurmancan 
bûye ku ji peyva Kirmanc yan 
Kurmanc hatiye wergirtin. 

Di destpêka serhildana gelên 
îranê a sala 1357'an, navê ba- 
jar bi fermana melayan bo Bax- 
teran hate guherînjê li encama 
berxwedana xelkê û nerazîbûna 
gel rejîmê paşekêşe kir û her bi 
navê Kirmaşanê razî bû. 

Kurdên Kirmaşanê gelek xwedî 
hest û Kurdperwer in û di pêx- 
ema gelê xwe de gelek nirxên 
mezin dane. Di bajêr de gelek 
çapemenî hene lê piraniya wan 
siyasetên dewleta îranê a li dijî 
Kurdan û înkara nasnameya 
Kurdiniyê birêve dibin. Ev ro- 
jname û çapemeniyên ku karê 
çandî û wêjeyî dikin hemû ji ali- 
yê dewletê ve tên daxistin. 

Birêz Mistefa Hicrî Rêz Ji Keda Şehîdên Kurdistanê Girt 


Birêz Mistefa Hicrî û hevjîna şehîd Xale 
Şêx Mihemed Bilbasî di dema vekirina 
hola wêneyên şehîdan de 


Jiyana rojnamevaniya şehîd şerefkendî 

bû pirtûk 



Xwendekarekî kurd lêkolîn 
li ser jiyana rojnamevaniya 
şehîd Dr. Şerefkendîkiriye û ew 
lêkolîn wê bibe pirtûk. 

Hemîd moxtarî ewpirtûk ji 6 beş 
û 117 rûpelan de amade kiriye û 
bo vê lêkolînê ji 50 çavkaniyan 
û çendîn gotûbêjan mifah wer- 
girtiye. 

Navbirî niha li zanîngeha sela- 
hedîn li beşa Ragehandinê de 
,xwendina xwe didomîne û dix- 


waze vê lêkolînê bike 
têza xwe ya masteriyê. 

Her di vê derheqê 
de malpera Kurd- 
istanmedia.com ku 
malpera fermî ya 
PDKÎ ye, bi navbirî re 
hevpeyvînek pêk an- 
iye ku xwendevanên 
hêja dikarin serdana 
wê malperê bikin, û 
gotûbêja navbirî li vê 
derheqê de bixwînin. 

em wek rojnameya 
Agirî destxweşiyê ji 
birêz Hemîd Moxtarî 
dikin û hêviya serkev- 
tinê li kar û xebata wî 
de dixwazin, û hêvî 
dikin ku li demek nêz 
de ew pirtûka navbirî 
bê çap û bilavkirin. 


Şikispiyêr di gellek waran de yekemîn 

bûye 


Lêkolînan eşkere kiriye ku Şikispiyêr serbarê vê 
ku nimayişnamenûsek bihêz bûye, bazirgan û 
malikek (xwedî mal û milkekj zîrek û qazancx- 
waz bûye. 

E n c a m a 

1 A 1 1 A A A 1 A 

lekoline ve yeke 
eşkere dikin ku 
Şikispiyêr bona 
qazancê xwe 
mifah ji “xelay"ê 
ya Birîtanyayê 
wergirtiye, bi 
awayekî ku 

gellek caran 
bona hilgir- 

tina xwarinê û 
firotina çend- 
hember ya wan 
xwarinan, ji 
aliyê hikumetê 
ve biryara dest- 
biserkirina wî 
hatiye derkirin. 
























